
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

                                                                MEMO

PËR PROJEKTLIGJIN
 “PËR RATIFIKIMIN E MARRËVESHJES, NDËRMJET REPUBLIKËS SË SHQIPËRISË DHE MBRETËRISË SË SPANJËS, SI SHTESË E KONVENTËS EVROPIANE PËR EKSTRADIMIN TË VITIT 1957”


· HYRJE

Projektligji “Për ratifikimin e marrëveshjes, ndërmjet Republikës së Shqipërisë dhe Mbretërisë së Spanjës, si shtesë e Konventës Evropiane për Ekstradimin të vitit 1957”, është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj synon ratifikimin e marrëveshjes, ndërmjet Republikës së Shqipërisë dhe Mbretërisë së Spanjës, si shtesë e Konventës Evropiane për Ekstradimin të vitit 1957.

Ky projektligj ka si qëllim plotësimin e kuadrit juridik në fushën e bashkëpunimit të ndërsjelltë në fushën penale. Konkretisht miratimi i kësaj marrëveshjeje vjen në kuadër të lehtësimit të ekstradimit të shtetasve, ndërmjet Republikës së Shqipërisë dhe Mbretërisë së Spanjës. Me anë të saj eliminohet pengesa ligjore që rrjedh nga Konventa Evropiane për Ekstradimin e datës 13 dhjetor 1957 (Konventa Evropiane për Ekstradimin) si dhe kriterit ndalues të parashikuar në Kodin të Procedurës Penale të Republikës së Shqipërisë.

Në plotësim të kuadrit ligjor, nëpërmjet kësaj marrëveshjeje bëhet i mundur ekstradimi i shtetasve spanjollë në Shqipëri dhe e anasjellta. Në këtë kuadër, synohet gjithashtu ruajtja dhe forcimi i lidhjeve mes dy sistemeve të drejtësisë, përmirësimi i institutit të ekstradimit lidhur me dorëzimin reciprok të kriminelëve. Kjo marrëveshje është një garanci e shtuar për marrëdhëniet juridiksionale në fushën penale me Spanjën duke parashikuar lejimin e ekstradimit të shtetasve të vet.


· [bookmark: page3]EFEKTET FINANCIARE

Sa i takon efekteve financiare, sqarojmë Kjo marrëveshje nuk parashikon nevoja buxhetore shtesë, pasi përcakton procedurat që ndiqen gjatë një kërkese për ekstradim. Çdo kosto e mundshme e procedurës së ekstradimit do të përballohet brenda tavaneve të miratuara për institucionet respektive të ngarkuara me zbatimin e kësaj marrëveshjeje. Në përputhje me nenin 24 të Konventës së Këshillit të Evropës për Ekstradimin secila prej palëve mbulon çdo shpenzim që kryhet në territorin e palës së kërkuar për shkak të një kërkese për ekstradim. Në këtë kuptim, kjo marrëveshje nuk sjell shpenzime financiare shtesë, përveç atyre që kryhen nga çdo institucion për procedurat e ekstradimit.



Përgatiti: Genc Pecani 
2

image1.png




